**REGULAMENT**

**privind organizarea şi desfăşurarea concursurilor anunţate pentru ocuparea posturilor vacante din cadrul C.N. ROMARM – aparat central**

În conformitate cu prevederile art.20, alin. (2) lit.c şi art. 24 alin. (1) din Statutul companiei, angajarea şi promovarea personalului salariat sunt atributele directorului general şi se realizează în raport cu competenţa profesională, cu respectarea prevederilor Legii nr.53/2003 - Codul Muncii, republicată, cu modificările şi completările ulterioare şi ale Contractului Colectiv de Muncă la nivel de unitate.

Etapele de desfăşurare a procesului de recrutare şi selecţie:

1. **Selecţia dosarelor**

În termen de 3 zile lucrătoare de la termenul final de depunere a candidaturilor, prevăzut prin anunţ, se va realiza analiza CV-urilor şi, după caz a scrisorilor motivaţionale, iar candidatul şi/sau candidaţii selectaţi vor fi anunţaţi prin prin e-mail cu privire la data, ora şi locul susţinerii probei scrise de verificare a cunoştinţelor teoretice.

1. **Proba scrisă**

Condiţii de desfăşurare:

* + Examen când este un singur candidat;
	+ Concurs când sunt mai mulţi candidaţi;

Desfăşurarea probei scrise se va realiza într-un termen de maxim 10 zile lucrătoare de la data finalizării selecţiei dosarelor si anunţării candidaţilor. Acest termen va putea fi depăşit doar din motive obiective, cu aprobarea directorului general.

Candidaţii invitaţi să participe la proba scrisă vor **prezenta obligatoriu**, actul de identitate şi diploma de studii în original. Candidaţii care nu prezintă, **diploma de studii în original** , pierd dreptul de a mai participa la concurs.

Plicurile cu subiectele de concurs sunt semnate şi sigilate de preşedintele comisiei de concurs si sunt prezentate candidaţilor.

Timpul rezervat elaborării lucrării scrise de verificare a cunoştinţelor teoretice este stabilit de comisia de concurs şi anunţat candidaţilor în momentul comunicării subiectelor.

Orice fraudă sau tentativă de fraudă dovedită se sancţionează cu eliminarea din concurs. Corectarea lucrărilor scrise de verificare a cunoştinţelor teoretice se face în baza baremului stabilit, care va fi afişat la avizierul companiei, imediat după desfăşurarea probei scrise.

Lucrările se evaluează cu note de la 1 la 10, admiţându-se fracţiile.

Rezultatele la proba scrisă de verificare a cunoştinţelor teoretice se afişează în termen de maxim 3 zile lucrătoare de la data susţinerii probei, pe site-ul companiei cu menţiunea ,,admis” sau ,,respins”.

Candidaţii care au obţinut **minim nota 7** la proba scrisă de verificare a cunoştinţelor teoretice au dreptul să participe la cea de a doua etapă a concursului - interviul. Dacă nici un candidat nu a obţinut punctajul minim, comisia poate decide o altă notaă minimă de trecere în etapa urmatoare.

Data de susţinere a interviului va fi comunicată candidaţilor admişi după proba scrisă prin email.

În situaţie de examen, comisia poate stabili sustinerea etapei de interviu în aceeasi zi.

**3. Interviul**

Interviul de selecţie are rolul de departajare a candidaţilor. În cadrul acestuia membrii comisiei vor adresa întrebări din bibliografiea publicată în anunţ, precum şi alte întrebări care să determine o minimă evaluare a capacităţii de organizare şi prioritizare a activităţilor, a abilităţilor de negociere, a capacităţii de a lucra cu termene limită, etc.

Interviul va fi notat cu note de la 1 la 10, admiţându-se fracţiile.

1. **Contestarea**

Candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului fiecărei etape, în intervalul orar 9 00 -14 00 , la secretariatul C.N. ROMARM S.A. sau pe adresa de email resurseumane@romarm.ro.

Nu vor fi acceptate contestatii verbale.

 Rezultatul analizei contestaţiei va fi afişat pe site-ul companiei, în termen de maxim două zile lucrătoare de la data depunerii contestaţiei.

1. **Finalizare selectie**

Nota finală a fiecărei probe (proba scrisă şi interviu) se calculează ca media aritmetică a notelor acordate de fiecare membru al comisiei de concurs.

Nota finală a fiecărui candidat reprezintă media aritmetică a notelor obţinute la proba scrisă de verificare a cunoştinţelor teoretice şi la cea a interviului.

Rezultatul final al concursului se afişează pe site-ul companiei.